smcproject/ml-wiki-sentences huggingface dataset:
മഹ്ദി പ്രത്യക്ഷപ്പെടുമ്പോൾ, അല്ലാഹു വിശ്വാസികളിൽ അത്തരം കാഴ്ചശക്തിയും ശ്രവണശക്തിയും പ്രകടമാക്കും, മഹ്ദി അവൻ അവിടെ  നിന്ന് ലോകത്തെ മുഴുവൻ വിളിക്കും, ഒരു സന്ദേശവാഹകൻ  ഉൾപ്പെടാതെ, അവർ അവനെ കേൾക്കുകയും കാണുകയും ചെയ്യും.
ഇസ്ലാം കവാടം അവലംബം ↑ Sonn (2004) p. 209 ↑ ↑ ↑ Sahih al-Tirmidhi , v2, p86, v9, pp 74–75 ↑ Sunan Abu Dawood , v2, p7 ↑ Musnad Ahmad ibn Hanbal v1, pp 84,376; V3, p63 ↑ Al-Mustadrak alaa al-Sahihainby al-Hakim, v4, p557 ↑ Al-Jaami' al-Saghîr, by Al-Suyuti , pp 2,160 ↑ al-Urful Wardi, by Al-Suyuti , p2 ↑ Kanz al-Ummal , v7 P186 ↑ Sharh al-Mawahib al-Ladunniyyah , by al-Zurqani, v5, p348 ↑ Fat'h al-Mugheeth, by Al-Sakhawi , v3, p41 ↑ (Vizier Mustafa, Emergence of Islam , p. 171 ↑ Muntakab al Adhhar, p. 483
ഇമാംബര ഷാ നജാഫ്
ഉത്തർപ്രദേശിലെ ലഖ്‌നൗവിലെ നിരവധി ഇമാംബരകളിൽ ഒന്നാണ് ഷാ നജാഫ് ഇമാംബര .
1818-ൽ നവാബ് ഗാസി-ഉദ്-ദിൻ ഹൈദറാണ് ഷാ നജാഫ് ഇമാംബര നിർമ്മിച്ചത്, .
അവസാന നവാബ് വസീറും 1818 മുതൽ 1827 വരെ ഔദ് സംസ്ഥാനത്തിലെ ആദ്യത്തെ രാജാവും ആയിരുന്നു ഗാസി-ഉദ്-ദിൻ ഹൈദർ.
അലിയെ സൂചിപ്പിക്കുന്ന ഷാ-ഇ-നജാഫ് (നജാഫ് രാജാവ്) എന്ന പദത്തിൻ്റെ പേരിൽനിന്നാണ് കെട്ടിടത്തിന് ഈ പേര് ലഭിച്ചത്.
ഈ ഇമാംബര ഗാസി-ഉദ്-ദിൻ ഹൈദറിൻ്റെ ശവകുടീരമായിരുന്നു .
അദ്ദേഹത്തിൻ്റെ മൂന്ന് ഭാര്യമാരായ സർഫറാസ് മഹൽ, മുബാറക് മഹൽ, മുംതാസ് മഹൽ എന്നിവരെയും ഇവിടെ അടക്കം ചെയ്തിട്ടുണ്ട്.
1857-ൽ ബ്രിട്ടീഷ് നാവിക സേനയുടെ മുന്നേറ്റത്തിനിടെയുണ്ടായ കനത്ത വെടിവയ്പിനെ മസ്ജിദിന് ചുറ്റുമുള്ള കട്ടിയുള്ള ഭിത്തികൾ പ്രതിരോധിച്ചതായി പറയപ്പെടുന്നു സ്ഥാനം
ബാര ഇമാംബരയിൽ നിന്ന് ഏകദേശം 4 കിലോമീറ്റർ അകലെ റാണാ പ്രതാപ് റോഡിൽ ഗോമതി നദിക്ക് സമീപമാണ് ഷാ നജാഫ് ഇമാംബര സ്ഥിതി ചെയ്യുന്നത്.
ഇത് സിക്കന്ദർ ബാഗ് ചൗരാഹയ്ക്ക് സമീപമാണ്, ഒരു വശത്ത് നാഷണൽ ബൊട്ടാണിക്കൽ റിസർച്ച് ഇൻസ്റ്റിറ്റ്യൂട്ട് സ്ഥിതിചെയ്യുന്നു.
ഹസ്രത്ഗഞ്ച് മാർക്കറ്റിന് വളരെ അടുത്താണ് ഈ സ്മാരകങ്ങൾ.
പള്ളി 2013ൽ 1890-കളിൽ ഷാ നജാഫ് റാഫേൽ ടക്ക് ആൻഡ് സൺസിന്റെ പോസ്റ്റ്കാർഡിൽ ഷാ നജാഫ് മസ്ജിദിന്റെ ചിത്രം മുഹറം പ്രമാണിച്ചുള്ള അലങ്കാരങ്ങൾ മസ്ജിദിൻ്റെ ഉൾവശം ഇതും കാണുക ഛോട്ടാ ഇമാംബര ബാര ഇമാംബര റൂമി ദർവാസ ഛത്തർ മൻസിൽ ഇമാംബര ഗുഫ്രാൻ മഅബ് ലഖ്‌നൗവിലെ ഇമാംബരകൾ അവലംബങ്ങൾ പുറത്തേക്കുള്ള കണ്ണികൾ
അൽ വർക്ക ഇംഗ്ലീഷ് വിലാസം https://ml.wikipedia.org/wiki/Al_Warqa
ഐക്യ എമിറേറ്റിലെ ദുബായിലുള്ള ഒരു പ്രദേശമാണ് അൽ വർക്ക.
ഇംഗ്ലീഷ്: Al Warqa ( അറബി : الورقاء ‬ , al-wargāʾ ),  തദ്ദേശീയർ വർഗ എന്നാണ് വിളിക്കുന്നത്.
ദുബയ് ക്രീക്കിനു തെക്ക് കിഴക്കായാണ് വർക്കയുടെ സ്ഥാനം.
വടക്ക് മിർദിഫും പടിഞ്ഞാറ് നാദ് അൽ ഹമറും തെക്ക് അവീർ, വർസാൻ, ഇൻ്റെർനാഷണൽ സിറ്റി എന്നിവയും കിഴക്കായി കവാനീജ് എന്ന സ്ഥലവും വർക്കക്ക് അതിരുകൾ തീർത്തിരിക്കുന്നു.
വളരെ കൊല്ലമായി വികസനം കാര്യമായി ഇല്ലാതിരുന്ന വർക്കയിൽ 8 വർഷം മുൻപ് സർക്കാർ വക കെട്ടിടങ്ങൾ നിർമ്മിക്കുകയും പ്രത്യേക പാർപ്പിട പദ്ധതിയുടെ ഭാഗമായി തിരക്കുള്ള നഗര പ്രദേശങ്ങളിൽ താമസിച്ചിരുന്ന തദ്ദേശീയരെ ഇവിടേക്ക് പുനരധിവസിപ്പിക്കുകയും ചെയ്തു.
അതോടെ ഈ പ്രദേശത്തിൻ്റെ വികസനം ത്വരിതഗതിയിലായി.
ഇപ്പോൾ 94 ഫ്ലാറ്റ് സമുച്ചയങ്ങളിലായി നിരവധി പ്രവാസികൾ താമസിക്കുന്നു.
വാടകയിലുള്ള കുറവും അബുദാബിയിലേക്കുള്ള ദൂരം താരതമ്യേന എളുപ്പമായതും നിമിത്തം ഷാർജയിൽ താമസിച്ചുവരുന്ന പലരും ഇവിടങ്ങളിലേക്ക് താമസം മാറ്റിവരുന്നു.
സർക്കാർ 3 പാർക്കുകളും 3 പള്ളികളും നിർമ്മിച്ചിട്ടുണ്ട്.
കൂടാതെ സഫാരി എന്ന പേരിൽ വന്യമൃഗസംരക്ഷണ പാർക്കും ഈ പ്രദേശത്ത് സ്ഥിതി ചെയ്യുന്നു.
വന്യമൃഗസംരക്ഷണ പാർക്ക്
നിരവധി സ്കൂളുകൾ സ്ഥിതി ചെയ്യുന്നതിനാൽ സ്കൂൾ ബസ്സുകളുടെ തിരക്ക് അനുഭവപ്പെടുന്ന ഒരു പ്രദേശമാണിത്.
സർക്കാർ വക മാലിന്യ നിർമ്മാർജ്ജന യുണിറ്റും ഇവിടെ സ്ഥിതി ചെയ്യുന്നു സ്കൂളുകൾ ഷാർജ അമേരിക്കൻ ഇൻ്റർനാഷണൽ സ്കൂൾ (ദുബയ് കാമ്പസ്) അവർ ഓൺ ഇംഗ്ലീഷ് ഹൈസ്കൂൾ പെൺകുട്ടികൾക്കായുള്ളത് അവർ ഓൺ ഹൈഹൈസ്കൂൾ ആൺകുട്ടികൾക്കായുള്ളത് ഇൻ്റർനാഷണൽ സ്കൂൾ ഒഫ് ആർട്ട്സ് ആൻഡ് സയൻസ് അവർ ഓൺ ഇംഗ്ലീഷ് സ്കൂൾ ഇൻ്റർനാഷണൽ സ്കൂൾ ഒഫ് ആർട്ട്സ് ആൻഡ് സയൻസ് ദുബൈ അൽ വർക്കയിലെ ക്യൂവൺ മാളിന്റെ ഒരു രാത്രി ദൃശ്യം റഫറൻസുകൾ
അൽ ശിഫ ബിൻത് അബ്ദുല്ലാഹ്
പ്രവാചകൻ മുഹമ്മദിന്റെ കാലത്തെ ഒരു പ്രമുഖ വനിതയായിരുന്നു അൽ ശിഫ ബിൻത് അബ്ദുല്ലാഹ് ( അറബി : الشفاء بنت عبد الله ‬ ).
മക്കയിൽ ജീവിച്ചിരുന്ന അൽ ശിഫ ബിൻത് അബ്ദുല്ലാഹ്, അക്കാലത്തെ വിദ്യാസമ്പന്നയായ ഒരു സ്ത്രീ ആയിരുന്നു.
ലൈല ബിൻത് അബ്ദുല്ലാഹ് എന്നായിരുന്നു ഇവരുടെ യഥാർത്ഥ നാമം.
അബ്ദുല്ലാഹ് ഇബ്ൻ അബ്ദുശ്ശംസ്- ഫാത്വിമ ബിൻത് വഹബ് ദമ്പതികളുടെ മകളായ അൽ ശിഫ, മക്കയിൽ ഖുറൈശ് ഗോത്രത്തിലെ ബനൂ ആദി കുടുംബത്തിൽ ജനിച്ചു .
അബൂ ഹഥ്മ ഇബ്ൻ ഹുദൈഫയെ വിവാഹം കഴിച്ച അൽ ശിഫയ്ക്ക് സുലൈമാൻ, മസ്റൂഖ് എന്നീ മക്കളുണ്ടായിരുന്നു.
ബുദ്ധിമതി ആയ സ്ത്രീ എന്ന നിലയിൽ അവർ പ്രശസ്തയായിരുന്നു.
മക്ക പ്രദേശത്ത് അക്കാലത്ത് എഴുത്തും വായനയും വശമുള്ളവർ ആകെ ഇരുപതോളം ആയിരുന്നു.
അതിൽ ഒരു വ്യക്തി അൽ ശിഫ ആയിരുന്നു .
അതിൽ തന്നെ ഏക സ്ത്രീയും അവർ തന്നെ.
അൽ ശിഫ എന്നതിന്റെ അർത്ഥമായ ''രോഗശാന്തി'' എന്നതിൽ നിന്ന് അവർ വൈദ്യം അഭ്യസിച്ചിരുന്നു എന്ന് അനുമാനിക്കുന്നവർ ഉണ്ട് .
ഇസ്‌ലാം സ്വീകരണത്തിന് ശേഷവും പ്രവാചകൻ മുഹമ്മദിന്റെ അനുവാദത്തോടെ അവരുടെ ചികിത്സ തുടരുന്നതായി റിപ്പോർട്ടുകളുണ്ട്.
തന്റെ പരിചയത്തിലുള്ള പല സ്ത്രീകൾക്കും എഴുത്ത് പരിശീലിപ്പിച്ച അൽ ശിഫ ഹഫ്സ ബിൻത് ഉമറിന്റെ സുഹൃത്ത് കൂടിയായിരുന്നു .
മുഹമ്മദ് നബി പ്രവാചകത്വം അവകാശപ്പെട്ട് രംഗത്തെത്തിയതോടെ അതിൽ ആകൃഷ്ടയായ അൽ ശിഫ, ഇസ്‌ലാം സ്വീകരിക്കുകയും പിന്നീട് മദീനയിലേക്ക് ഹിജ്റ ചെയ്യുകയുമുണ്ടായി .
മദീനയിൽ പള്ളിക്കും മാർക്കറ്റിനുമിടയിൽ വീട് വെച്ച് താമസമാക്കിയ അൽ ശിഫയോട് പ്രവാചകൻ മുഹമ്മദ് വ്യാപാര കാര്യങ്ങളിൽ ഉപദേശങ്ങൾ തേടുക പതിവായിരുന്നു .
മുഹമ്മദ് നബി അവരെ സന്ദർശിക്കുക പതിവായിരുന്നു.
ഖലീഫ അബൂബക്കറിന്റെ കാലത്തും അൽ ശിഫക്ക് വലിയ പരിഗണന ലഭിച്ചു വന്നു.
ഖലീഫ ഉമറിന്റെ കാലത്ത് മദീനയിലെ മാർക്കറ്റിന്റെ കാര്യങ്ങൾ വിലയിരുത്തിയിരുന്നത് അൽ ശിഫയുമായിട്ടായിരുന്നു .
ഉമറിനെ അൽ ശിഫ അനുസ്മരിക്കുന്നത് ഇവ്വിധമാണ്, ഉമർ സംസാരിക്കുന്നത് ഉച്ചത്തിലായിരുന്നു, അവൻ നടക്കുന്നത് വേഗത്തിലായിരുന്നു, അവൻ അടിക്കുമ്പോൾ അവന് തന്നെ വേദനിക്കുമായിരുന്നു .
അൽ ശിഫയെ വീട്ടിൽ ചെന്ന് കാണാറുണ്ടായിരുന്ന ഉമർ, മകൻ സുലൈമാനെ പ്രഭാത പ്രാർത്ഥനക്ക് കണ്ടില്ലല്ലോ എന്ന് അന്വേഷിച്ചത് അവർ പ്രസ്താവിക്കുന്നുണ്ട് .
നിരവധി ഹദീഥുകൾ അൽ ശിഫയുടേതായി റിപ്പോർട്ട് ചെയ്യപ്പെട്ടിട്ടുണ്ട് .
അൽ ശിഫയുടെ മകൻ മസ്റൂഖ് ഭരണത്തിൽ പങ്കാളിയായിരുന്നു .
മറ്റൊരു മകനായ സുലൈമാന്റെ മക്കളായ അബൂബക്കർ, ഉഥ്മാൻ എന്നിവർ ഹദീഥ് നിവേദകരായിരുന്നു .
മാർക്കറ്റിലെ ഉദ്യോഗസ്ഥയായി
ഉമറിന്റെ ഭരണ കാലത്ത് മദീനയിലെ മാർക്കറ്റ് വികസിച്ചതോടെ അൽ ശിഫയെ അവിടെ പരിശോധകയായി അദ്ദേഹം നിശ്ചയിച്ചു.
മാർക്കറ്റിൽ പലപ്പോഴും പരിശോധനക്കായി അൽ ശിഫ എത്താറുണ്ടായിരുന്നു .
ചതികളും വഞ്ചനകളും കയ്യോടെ പിടികൂടിയിരുന്ന അൽ ശിഫയുടെ ഖ്യാതി ഇതോടെ വർദ്ധിച്ചു.
കച്ചവടത്തിന്റെ നിയമ വശങ്ങൾ അതിലെ സംശയങ്ങളും അൽ ശിഫയുമായി ചർച്ച ചെയ്ത് തീരുമാനിക്കാൻ ഉമർ കച്ചവടക്കാരോട് നിർദ്ദേശിച്ചു.
മദീനയിൽ ഇത് വിജയപ്രദമായതോടെ മക്കയിലും ഇതേ രീതി ഉമർ നടപ്പിലാക്കി.
അവിടെയും ഒരു വനിതയായിരുന്നു മാർക്കറ്റ് കൺട്രോളർ.
സംറ ബിൻത് നുഹൈക് എന്നായിരുന്നു അവരുടെ പേര്.
അൽ സുനൻ അൽ സുഗ്റ
പ്രസിദ്ധമായ ഒരു ഹദീഥ് സമാഹാരമാണ് അൽ സുനൻ അൽ സുഗ്റ ( അറബി : السنن الصغرى ‬ ) അഥവാ സുനൻ അൽ നസാഇ ( അറബി : سنن النسائي ‬ ).
സുന്നി മുസ്‌ലിംകളുടെ ആറ് പ്രാമാണിക ഹദീഥ് സമാഹാരങ്ങളിലൊന്നായി ഇത് കരുതപ്പെടുന്നു .
അൽ നസാഇ എന്ന ഹദീഥ് പണ്ഡിതനാണ് ഇതിന്റെ സമാഹാരം നടത്തിയിരിക്കുന്നത് .
സുന്നികൾ ഈ സമാഹാരത്തെ സിഹാഹുസ്സിത്തയിൽ മൂന്നാമത്തേതായി കണക്കാക്കുന്നു.
അവരുടെ ആറ് പ്രധാന ഹദീസ് ശേഖരങ്ങളിൽ മൂന്നാമത്തെ പ്രധാനമായി കണക്കാക്കുന്നു .
തന്റെ പ്രധാന സമാഹാരമായ അസ്സുനൻ അൽ കുബ്റയിൽ നിന്ന് നസാഇ തന്നെ തെരഞ്ഞെടുത്ത 5270 ഹദീഥുകളാണ് അൽ സുഗ്റയിൽ ഉൾക്കൊള്ളുന്നത്.
അൻപത്തിരണ്ട് അധ്യായങ്ങളിലായാണ് ഇവ ഉള്ളത് .
ഏതാനും ദുർബല ഹദീഥുകൾ ഉൾക്കൊള്ളുന്നുണ്ടെങ്കിലും കെട്ടിച്ചമക്കപ്പെട്ട ഹദീഥുകൾ ഒന്നും തന്നെ ഇതിലില്ല എന്ന് ഇബ്ൻ ഹജർ അൽ അസ്ഖലാനി വിലയിരുത്തുന്നുണ്ട് .
അൽ സുൽഫി
അൽ സുൽഫി മദ്ധ്യ സൌദി അറേബ്യയിലെ റിയാദ് പ്രൊവിൻസിലുള്ള ഒരു പട്ടണമാണ്.
ഇവിടെ നിന്നു വടക്കു പടിഞ്ഞാറേ ദിക്കിലുള്ള  തലസ്ഥാന നഗരമായ റിയാദിലേയ്ക്ക് 260 കിലോമീറ്റർ ദൂരമാണുള്ളത്.
അൽ സുൽഫി 418, 435 എന്നീ റോഡുകളുമായി ബന്ധിപ്പിച്ചിരിക്കുന്നു.
ഈ രണ്ടു റോഡുകളും പ്രധാന ഹൈവേയുമായും ബന്ധിപ്പിച്ചിരിക്കുന്നു.
അൽ-യമാമ / തുവൈഖ് മലനിരകൾ അൽ-സുൽഫിയുടെ വടക്കു ഭാഗത്തുള്ള മരുഭൂമിയിൽ നിന്നു തുടങ്ങുന്നു.
അൽ ശബാബ് ഇംഗ്ലീഷ് വിലാസം https://ml.wikipedia.org/wiki/Al-Shabaab Usage {{Infobox militant organization
|name     = 
|logo     = 
|caption  = 
|dates    = 
|leader   = 
|motives  = 
|area     = 
|ideology = 
|crimes   = 
|attacks  = 
|status   = 
}} Example
സൊമാലിയയിലെ ഇടക്കാല സർക്കാറിനെതിരെ ഏറ്റുമുട്ടിക്കൊണ്ടിരിക്കുന്ന ഇസ്ലാമിക് തീവ്രവാദി വിഭാഗമാണ് അൽശബാബ് .
ആഫ്രിക്കയിലെ അൽ ഖ്വെയ്ദ ശാഖയായാണ് അൽ ശബാബ് വിലയിരുത്തപ്പെടുന്നത്.
എത്യോപ്യയുടെ സൈനിക നടപടിക്കുമുമ്പ് കുറച്ചുകാലം സൊമാലിയ ഭരിച്ചിരുന്ന ഇസ്‌ലാമിക കോർട്‌സ് യൂണിയന്റെ യുവജന വിഭാഗമായാണ് അൽ ശബാബു് പ്രവർത്തനം തുടങ്ങിയത്.
യുവാക്കൾ എന്നാണീ അറബ്‌വാക്കിന്റെ അർഥം.
എത്യോപ്യയുടെ സൈനിക നടപടി യൂണിയന്റെ നേതാക്കളെ പ്രവാസത്തിലേക്ക് നയിച്ചപ്പോൾ പോരാളികൾ ശബാബിന്റെ കുടക്കീഴിലാണ് അണിനിരന്നത്.
സൊമാലിയയുടെ 80 ശതമാനവും ഇപ്പോൾ ശബാബിന്റെ നിയന്ത്രണത്തിലാണ്.
മുഹമ്മദ് ആബ്ദി ഗെദേയ്ൻ എന്ന മതപുരോഹിതനാണ് സംഘടനയുടെ പരമാധികാരി.
സൊമാലിലാൻഡുകാരനായ മുഹമ്മദ് ആബ്ദി പൊതുജനമധ്യത്തിൽ അപൂർവമായേ പ്രത്യക്ഷപ്പെടാറുള്ളൂവെങ്കിലും പ്രാദേശിക മാധ്യമങ്ങളും സംഘടനയുടെ വെബ്‌സൈറ്റുകളും വഴി ഓഡിയോ സന്ദേശങ്ങൾ നിരന്തരം പുറത്തുവിടാറുണ്ട്.
ശരിയത്ത് നിയമം കർക്കശമാണെന്ന് പ്രഖ്യാപിക്കുന്ന ശബാബ് പരപുരുഷബന്ധം ആരോപിച്ച് സ്ത്രീകളെ കല്ലെറിഞ്ഞുകൊന്നും മോഷണക്കുറ്റത്തിന് കൈയും കാലും ഛേദിച്ചും താലിബാൻ മോഡൽ ശിക്ഷ നടപ്പാക്കി ലോകത്തെ ഞെട്ടിച്ചു.
പൊതുവെ മതകാര്യത്തിൽ മിതവാദികളായിരുന്നു സൊമാലിയൻ ജനത.
സൊമാലിയയിൽ വിദേശത്തുനിന്നും ഭീകരർ എത്തി ശബാബ് പോരാളികൾക്ക് പരിശീലനം നൽകുന്നുണ്ട്.
അൽശബാബിലെ ഏഴായിരം സായുധ പോരാളികളിൽ മൂവായിരും പേരും ഒളിയുദ്ധത്തിൽ പ്രാവീണ്യം നേടിയവരാണ്.
ജെയ്ഷ്അൽ-ഉസ്‌റഹ് എന്ന സായുധ വിഭാഗവും ജയ്ഷ് അൽ-ഹിസ്ബാഹ് എന്ന ആശയപ്രചാരണ വിഭാഗവുമുണ്ട്.
മൊഗാദിഷുവിലെ തെരുവിൽ നടന്ന സംഘടനയുടെ പരേഡിൽ ബുർഖയും തോക്കുമേന്തിയ വനിതാ തീവ്രവാദികളുടെ നിരയുമായി അൽ ശബാബ് തീവ്രവാദത്തിന്റെ പുതിയ മുഖവും ലോകത്തിന് കാട്ടിക്കൊടുത്തു.
ഖനികളിലെ തട്ടിക്കൊണ്ടുപോവലും കടൽക്കൊള്ളയ്ക്കുള്ള സഹായവും വഴിയാണ് ഇവർക്ക് പണം കിട്ടുന്നത്.
തീവ്രവാദികളുടെ ഭീഷണി കാരണം ഐക്യരാഷ്ട്രസംഘടനയുടെ സൗജന്യ ഭക്ഷണ വിതരണ പരിപാടി, സൊമാലിയയിൽ നിർത്തിവെക്കേണ്ടിവന്നു.
പ്രധാന ആക്രമണങ്ങൾ
2010 ഫുട്ബോൾ ലോകകപ്പ് ഫൈനൽ ടെലിവിഷനിൽ കാണുന്നതിനിടെയുണ്ടായ ചാവേർ ബോംബ് സ്‌ഫോടനത്തിൽ ഉഗാണ്ടയിൽ 74 പേർ മരിച്ചു.
തലസ്ഥാനമായ കംപാലയിൽ റസ്‌റ്റോറന്റിലും റഗ്ബി ക്ലബിലുമാണ് ഒരേസമയം സ്‌ഫോടനമുണ്ടായത്.
സോമാലിയയിൽ ആഫ്രിക്കൻ യൂനിയൻ സമാധാന മിഷനിലേക്ക് സൈനികരെ സംഭാവന ചെയ്തതാണ് അൽ ശബാബ് ഉഗാണ്ടക്കെതിരെ തിരിയാൻ കാരണമെന്ന് സംശയിക്കുന്നു.
അൽ ഷാർപ്‌ടൺ
ഒരു അമേരിക്കൻ പൗരാവകാശ പ്രവർത്തകനും , ബാപ്റ്റിസ്റ്റ് മന്ത്രിയും , ടോക്ക് ഷോ ഹോസ്റ്റും , രാഷ്ട്രീയക്കാരനുമാണ്‌ ആൽഫ്രഡ് ചാൾസ് ഷാർപ്‌ടൺ ജൂനിയർ.
(ജനനം: ഒക്ടോബർ 3, 1954).
നാഷണൽ ആക്ഷൻ നെറ്റ്‌വർക്കിന്റെ സ്ഥാപകനായ  ഷാർപ്‌ടൺ.
2004 ൽ അമേരിക്കൻ പ്രസിഡന്റ് തിരഞ്ഞെടുപ്പിലേക്കുള്ള ഡെമോക്രാറ്റിക് പാർട്ടി സ്ഥാനാർത്ഥിയായിരുന്നു.
സ്വന്തം റേഡിയോ ടോക്ക് ഷോ,ആയ കീപ്പിൻ ഇറ്റ് റിയൽ  നടത്തുന്ന ഇദ്ദേഹം , കേബിൾ ന്യൂസ് ടെലിവിഷനിൽ പതിവായി അതിഥിയായി  എത്താറുണ്ട്.
2011 ൽ, എം‌എസ്‌എൻ‌ബി‌സിയുടെ പൊളിറ്റിക്സ് നേഷൻ എന്ന രാത്രിയിലെ ടോക്ക് ഷോയുടെ അവതാരകനായി ഇദ്ദേഹത്തെ തിരഞ്ഞെടുത്തു.
2015 ൽ ഈ പ്രോഗ്രാം ഞായറാഴ്ചകളിലെ  രാവിലേയ്ക്ക് മാറ്റി.
അവലംബങ്ങൾ ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് Al Sharpton ടെക്സ്റ്റ് ഓഫ് ഡെമോക്രാറ്റിക് നാഷണൽ കൺവെൻഷൻ 2004 പ്രസംഗം പ്രശ്നങ്ങളിൽ - അൽ ഷാർപ്‌ടൺ Archived 2007-02-24 at the Wayback Machine .
സ്ഥാനങ്ങളും ഉദ്ധരണികളും നൽകുന്നു അൽ ഷാർപ്‌ടൺ 1988 ഫോട്ടോഗ്രാഫർ / ചലച്ചിത്ര നിർമ്മാതാവ് ക്ലേ വാക്കറിന്റെ പഫ്കീപ്‌സി മാർച്ച് ഫോട്ടോ "Al Sharpton collected news and commentary" .
ദി ന്യൂയോർക്ക് ടൈംസ് .
Appearances ദി മോത്തിൽ അൽ ഷാർപ്‌ടൺ പറഞ്ഞ കഥകൾ Works by or about Al Sharpton Al Sharpton
അൽ ഷിൻഡഗ തുരങ്കം ഇംഗ്ലീഷ് വിലാസം https://ml.wikipedia.org/wiki/Al_Shindagha_Tunnel
ദുബായിൽ സമുദ്രഭാഗമായ ക്രിക്കീനടിയിലൂടെ നിർമ്മിച്ച പ്രസിദ്ധമായ തുരങ്കമാണ് അൽ ഷിൻഡഗ തുരങ്കം ( അറബി :نفق الشندغة)  1975-ലാണ് ഇത് തുറന്നത്.
ഏറ്റവും പഴക്കം ചെന്ന ഈ തുരങ്കത്തിലൂടെ ദിവസവും 55,000 വാഹനങ്ങൾ കടന്നുപോകുന്നു.
ദുബായ് ക്രീക്കിലൂടെ കടന്നുപോകുന്ന ഈ ടണൽ അയൽ പ്രദേശമായ അൽ-റാസ് , ദൈര എന്നീ പ്രദേശങ്ങളെ ബന്ധിപ്പിക്കുന്നു.
ഇരു വശങ്ങളിലേക്കുമായി നാല് വരികൾ ഇതിനുണ്ട്.
മണിക്കൂറിൽ 60 കീലോമീറ്റർ ആണ് ഇതിലൂടെ കടന്നുപോകുന്ന വാഹനങ്ങൾക്ക് അവനുവദിക്കപ്പെട്ടിരിക്കുന്ന വേഗപരിധി.
പുനസ്ഥാപനം
തുരങ്കത്തിൻറെ കാലപ്പഴക്കം കാരണം ഈ പാലം നിർമ്മിച്ച് ഈ തുരങ്കം മാറ്റിസ്ഥാപിക്കാൻ ആർടിഎ (Road and Transport Authority) ഉദ്ദേശിക്കുന്നതായി വാർത്തയുണ്ട്.
പുറമേക്കുള്ള കണ്ണികൾ അൽ ഷിൻഡഗാ തുരങ്കം നിർമ്മാണത്തെക്കുറിച്ച് അവലംബം
25°16′22″N 55°17′42″E ﻿ / ﻿ 25.272796°N 55.295048°E ﻿ / 25.272796; 55.295048
ഈ United Arab Emirates structure എന്ന ലേഖനം ഒരു stub ആണ്.
ഈ എന്ന ലേഖനം about transport in the United Arab Emirates ഒരു stub ആണ്.
അൽ സബാഹ് രാജകുടുംബം
കുവൈത്തിലെ ഭരണകുടുംബമാണ് സബാഹ് കുടുംബം അഥവാ ആലു സബാഹ് ( അറബി : آل صباح ‬ ).
പലപ്പോഴും ആലു സബാഹ് എന്നതിലെ ആൽ എന്നത് അൽ എന്ന് ഉച്ചരിക്കപ്പെടാറുണ്ട്.
മധ്യഅറേബ്യയിൽ നിന്ന് കുവൈത്തിലേക്കും പിന്നീട് ബഹ്റൈനിലേക്കും കുടിയേറിയ ഉതുബ് ഗോത്രത്തിൽ നിന്നാണ് ഈ രാജകുടുംബം ഉൽഭവിക്കുന്നത് .
കുവൈത്തിലെത്തുന്നതിന് മുമ്പ് തെക്കൻ ഇറാഖിലെ ഉം ഖസർ പ്രദേശത്ത് നിന്നും ഒട്ടോമൻ സേനയാൽ പുറത്താക്കപ്പെടുകയായിരുന്നു സബാഹ് കുടുംബം.
അങ്ങനെ കൂടുതൽ തെക്കോട്ട് നീങ്ങിയ അവർ പതിനേഴാം നൂറ്റാണ്ടിന്റെ അവസാനത്തിലോ പതിനെട്ടാം നൂറ്റാണ്ടിന്റെ തുടക്കത്തിലോ ആയി ഇന്നത്തെ കുവൈത്ത് പ്രദേശങ്ങളിൽ സ്ഥിരതാമസമാക്കി.
ഭരണാധികാരികൾ ശൈഖ് സബാഹ് ബിൻ ജാബിർ ഒന്നാമൻ: 1752–1776 ശൈഖ് അബ്ദുല്ലാഹ് ഒന്നാമൻ : 1776–1814 ശൈഖ് ജാബിർ ഒന്നാമൻ : 1814–1859 ശൈഖ് സബാഹ് രണ്ടാമൻ : 1859–1866 ശൈഖ് അബ്ദുല്ലാഹ് രണ്ടാമൻ : 1866–1892 ശൈഖ് മുഹമ്മദ് അൽ സബാഹ് : 1892–1896 ശൈഖ് മുബാറക് അൽ സബാഹ് : 1896-1915 ശൈഖ് ജാബിർ II : 1915-1917 ശൈഖ് സലിം അൽ മുബാറക് അൽ സബാഹ് : 1917-1921 ശൈഖ് അഹ്മദ് അൽ ജാബിർ അൽ സബാഹ് : 1921-1950 ശൈഖ് അബ്ദുല്ല അൽ സലിം അൽ സബാഹ് : 1950–1965 ശൈഖ് സബാഹ് അൽ സലിം അൽ സബാഹ് : 1965-1977 ശൈഖ് ജാബിർ അൽ അഹ്മദ് അൽ സബാഹ് : 1977–2006 ശൈഖ് സാദ് അൽ അബ്ദുല്ല അൽ സലിം അൽ സബാഹ് : (15-29 ജനുവരി 2006) സബാഹ് അൽ അഹ്‌മദ് അൽ ജാബിർ അൽ സബാഹ് : (2006–2020) ശൈഖ് നവാഫ് അൽ അഹ്മദ് അൽ ജാബിർ അൽ സബാഹ് : (2020 - ഇന്നുവരെ) അവലംബം
അൽ സൂഫി ഇംഗ്ലീഷ് വിലാസം https://ml.wikipedia.org/wiki/Abd_al-Rahman_al-Sufi ധനു (നക്ഷത്രരാശി)യെ കുറിച്ചുള്ള അൽ സൂഫിയുടെ പുസ്തകത്തിൽ നിന്നുള്ള ഭാഗം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എ.ഡി. പത്താം പത്താം നൂറ്റാണ്ടിൽ പേർഷ്യയിൽ ജീവിച്ചിരുന്ന ഒരു വിഖ്യാത മുസ്‌ലിം ജ്യോതിശാസ്ത്ര പണ്ഡിതനാണ് അബ്ദുറഹ്മാൻ അൽ സൂഫി .
(December 9, 903 in Rey, Iran – May 25, 986 in Shiraz , Iran).
പാശ്ചാത്യ ലോകത്ത് അൽസോഫി (Alzophi) എന്ന പേരിലാണ് അറിയപ്പെടുന്നത്.
പ്രശസ്തരായ 9 മുസ്ലിം ജ്യോതിശാസ്ത്രജ്ഞന്മാരിൽ ഒരാളായിരുന്നു ഇദ്ദേഹം.
ഇദ്ദേഹത്തിന്റെ അറബിഭാഷയിൽ എഴുതിയ കിതാബ് സുവർ അൽ കവാകിബ് അൽ താബിത - ബുക്ക്‌ ഓഫ് ഫിക്സെഡ് സ്റ്റാർസ് എന്ന പുസ്തകം ജ്യോതിശാസ്ത്ര ചരിത്രത്തിലെ നാഴികക്കല്ലായി കണക്കാക്കുന്നു.
ഈ കൃതിയുടെ രചനയ്ക്കുവേണ്ടി ഗ്രന്ഥകർത്താവ് മുഖ്യമായും അവലംബിച്ചത് ടോളമി യുടെ അൽമജെസ്റ്റ് എന്ന വിഖ്യാതകൃതിയെ ആയിരുന്നു.
നിരവധി നക്ഷത്രങ്ങളുടെ സ്ഥാനം നിർണ്ണയിച്ച് കൃത്യമായി ഇദ്ദേഹം ഈ കൃതിയിൽ രേഖപ്പെടുത്തിയിരുന്നു.
അറബികൾക്ക് ഗ്രീക്ക് ജ്യോതിശാസ്ത്ര തത്ത്വങ്ങൾ പരിചയപ്പെടുത്തുന്നതിൽ ഇദ്ദേഹം വഹിച്ച പങ്ക് നിസ്തുലമാണ്.
ഗ്രീക്ക് ഭാഷയിൽ രചിക്കപ്പെട്ട നരവധി ജ്യോതിശാസ്ത്ര ഗ്രന്ഥങ്ങൾ അറബിയിലേക്ക് വിവർത്തനം ചെയ്യുകയും പല നക്ഷത്ര രാശികൾക്കും സമാനമായ അറബി പദങ്ങളും ഇദ്ദേഹം നൽകി.
ആൻഡ്രോമിഡ നെബുലയെ ആദ്യമായി തിരിച്ചറിഞ്ഞത് അൽ സൂഫിയായിരുന്നു .
ഇദ്ദേഹത്തിന്റെ ബഹുമാനാർത്ഥം ചന്ദ്രനിലെ ഒരു ഗർത്തത്തിന് അസോഫി ഗർത്തം എന്ന് നാമകരണം ചെയ്തിട്ടുണ്ട്.
1960 സെപ്തംബർ 24നു കണ്ടെത്തിയ ഒരു ചിന്നഗ്രഹത്തിന് ഇദ്ദേഹത്തിന്റെ പേരുമായി കൂട്ടിച്ചേർത്തു 12621 Alsufi എന്ന നാമകരണമാണ് നടത്തിയത്.
ഭൂമിയുടെ തെക്കേ അർദ്ധ ഗോളത്തിൽ മാത്രം ദ്രിശ്യമായ ലാർജ്‌ മഗല്ലനിക് ക്ലൗഡ്‌ എന്ന ക്ഷീരപഥത്തിന്റെ സമീപ ഗാലക്സിയെ കുറിച്ച് ആദ്യം പ്രസ്ഥാവിച്ചത് ഇദ്ദേഹത്തിന്റെ പുസ്തകങ്ങളിലാണ്.
എ.ആർ. റെയ്ഹാനാ
എ. ആർ. റെയ്ഹാനാ ഒരു ഇന്ത്യൻ പിന്നണി ഗായികയും സംഗീത സംവിധായികയുമാണ്.
എന്നിരുന്നാലും അവർ കൂടുതലായി അറിയപ്പെടുന്നത് പ്രശസ്ത സംഗീതസംവിധായകനായ എ. ആർ. റഹാമാൻറെ സഹോദരിയെന്ന നിലയിലും തമിഴിലെ സംഗീത സംവിധായകനും നടനുമായ ജി.വി. പ്രകാശ് കുമാറിൻറെ മാതാവ് എന്ന നിലയ്ക്കുമാണ്.
2002 ൽ കന്നത്തിൽ മുത്തമിട്ടാൽ എന്ന അവാർഡു ലഭിച്ച ചിത്രത്തിലെ ഒരു ഗാനത്തിനുവേണ്ടി അവർ എ. ആർ. റഹ്മാനുമായി സഹകരിച്ചു പ്രവർത്തിച്ചിരുന്നു.
കാട്രു വെളിയിടൈ എന്ന ചിത്രത്തിലെ ‘സരട്ടു വണ്ടിയില’ എന്ന ഗാനമാണ് അവർ ആലപിച്ച ഏറ്റവും പുതിയ ഗാനം.
ചോക്ലേറ്റ് എന്ന തമിഴ് സിനിമയിലെ വിവാദപരമായ ഒരു ഗാനവും അവർ ആലപിച്ചിരുന്നു.
റെയിൻഡ്രോപ്സ് എന്ന യുവജനസംഘടനയുടം ബ്രാഞ്ച് അംബാസഡർ കൂടിയാണ്.
സിനിമാരംഗത്തെ സംഭാവനകൾ ഗായിക "മദുരൈ ജില്ല" - Shree "വിടൈകൊഡ് എങ്കൾ" – Kannathil Muthamittal "മെല്ലെ മെല്ലെ" – Chocolate "ആഹാ തമിഴമ്മാ" – Kangalal Kaidhu Sei "പാർത്താലേ പരവസം" – Parthale Paravasam "Balleilakka" – Sivaji: The Boss "Keda Kari" - Raavanan "Naan Yen" - Coke Studio (Season 3) at MTV (2013) "Ennile Maha Olio" - Coke Studio (Season 3) at MTV (2013) "Karma Veeran" - "Kochadaiiyaan" "Putham Puthithaai" - "Kadaisi Pakkam (Upcoming Film)" "Saarattu Vandiyila" - kaatru Veliyidai "Morethukuchindi" - Cheliyaa സംഗീതസംവിധായിക Machi (2004) Aadatha Aattamellam (2009) Pesuvathu Kiliya (2009) Kadhalagi (2010) എന്നൈ ഏതോ സെയ്തു വിട്ടൈ (2011) മാഞ്ചോട്ടിലെ വീട് (2012) പുരിയാത ആനന്ദം പുതിതാഗ ആരംബം (2015) കടൈസി പക്കം (2015) യെന്ത തലയ്യിലാ യെന്നാ വെക്കലാ (2017) നിർമ്മാതാവ് യെന്ത തലയ്യിലാ യെന്നാ വെക്കലാ (2018) അവലംബം ↑ ↑
എ.എ. അസീസ് ഇംഗ്ലീഷ് വിലാസം https://ml.wikipedia.org/wiki/A.
_Aziz എ.എ.അസീസ്
ആർ. എസ്.പി. സംസ്ഥാന സെക്രട്ടറിയാണ് എ.എ. അസീസ് .
ഇരവിപുരം നിയമസഭാമണ്ഡലത്തിൽ ദീർഘകാലം MLA ആയി രിന്നിട്ടുണ്ട് കഴിഞ്ഞതവണത്തെ തെരഞ്ഞെടുപ്പിൽ CPM ന്റെ നൗഷാധിനോട് പരാജയപ്പെട്ടു AA അസീസ് ആർഎസ്‌പി കേന്ദ്ര സെക്രട്ടറിയറ്റ് അംഗവും യുടിയുസി അഖിലേന്ത്യാ പ്രസിഡന്റുമാണ്.
2001ലും 2006ലെയും തെരഞ്ഞെടുപ്പിൽ ആർ.എസ്.പിയിലെ എ.എ. അസീസാണ് വിജയിച്ചത്.
2001ൽ ലീഗിന്റെ അഹമ്മദ് കബീറിനെ എട്ട് വോട്ടിനാണ് തോൽപ്പിച്ചതെങ്കിൽ തുടർന്ന് വന്ന തെരഞ്ഞെടുപ്പിൽ ലീഗിലെ കെ.എം. ഷാജിയെ 24,049 വോട്ടിന് പരാജയപ്പെടുത്തി.
ഭാര്യ: ഉസൈബ.
മക്കൾ: ബിന്ദു, വിശ്രു, വിനു, വിജു.
എ.എ. കൊച്ചുണ്ണി ഇംഗ്ലീഷ് വിലാസം https://ml.wikipedia.org/wiki/A.
A._Kochunny
കേരളത്തിലെ ഒരു രാഷ്ട്രീയപ്രവർത്തകനും മുൻ നിയമസഭാംഗവുമായിരുന്നു എ.എ. കൊച്ചുണ്ണി (26 ജനുവരി 1921-21 ജൂലൈ 2007).
ആലുവ നിയമസഭാമണ്ഡലത്തിൽ നിന്നും കോൺഗ്രസ്(ആർ) പ്രതിനിധിയായി നാലാം കേരളനിയമസഭയിൽ അംഗമായി.
അബ്ദുൽ ഖാദറിന്റേയും ഫാത്തിമയുടേയും മകനായി 1921 ജനുവരി 26ന് എറണാകുളം ജില്ലയിലെ പള്ളുരിത്തിയിൽ ജനിച്ചു.
സ്കോളർഷിപ്പോടുകൂടി ഹൈസ്കൂൾ പഠനം പൂർത്തിയാക്കിയതിനുശേഷം ബി.എ., ബി.ടി. ബിരുദങ്ങൾ നേടി, 1947 മുതൽ ഏകദേശം പത്ത് വർഷത്തോളം അധ്യാപകവൃത്തിയിൽ ഏർപ്പെട്ടു.
നാലാം കേളനിയമസഭയിലെ കോൺഗ്രസ് പാർട്ടിയുടെ ഡെപ്യൂട്ടി ലീഡർ, കൊച്ചി കോർപ്പറേഷന്റെ പ്രഥമ മേയർ എന്നീ നിലകളിലും പ്രവർത്തിച്ച കൊച്ചുണ്ണി മാസ്റ്റർ ഒരു ഇസ്ലാം പണ്ഡിതനും, സാഹിത്യകാരനും ഗ്രന്ഥകാരനും ആയിരുന്നു.
കച്ചവടശൈലി മാപ്പിളശൈലി, ഇന്ദിരാഗാന്ധിയും കോൺഗ്രസും, നെഹ്രുവും ഇന്ദിരയും ഇന്ത്യയിലെ മുസ്ലീകളും, മതവും സംസ്കാരവും എന്നീ വൈജ്ഞാനിക കൃതികളും, ഇബ്ലീസിന്റെ കുതിരകൾ(കഥകൾ), ആരാധന (നാടകം) എന്നീകൃതികളും രചിച്ചു.
സയ്യിദ് അമീർ അലിയുടെ ക്ലാസിക് കൃതികളായ സ്പിരിറ്റ് ഓഫ് ഇസ്ലാം, എ ഷോർട്ട് ഹിസ്റ്ററി ഓഫ് സാരസൻസ് എന്നിവ മലയാളത്തിലേക്ക് വിവർത്തനം ചെയ്യുതു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 2 1977 പെരുമ്പാവൂർ നിയമസഭാമണ്ഡലം പി.ആർ. ശിവൻ സി.പി.ഐ.എം. 40,525 7,070 എ.എ. കൊച്ചുണ്ണി കോൺഗ്രസ് 33,455 3 1977 മട്ടാഞ്ചേരി നിയമസഭാമണ്ഡലം കെ.ജെ. ഹെർഷൽ ഭാരതീയ ലോക് ദൾ 29,543 4,195 എ.എ. കൊച്ചുണ്ണി കോൺഗ്രസ് 25,348 4 1970 ആലുവ നിയമസഭാമണ്ഡലം എ.എ. കൊച്ചുണ്ണി കോൺഗ്രസ് 30,179 2,124 എം.കെ.എ. ഹമീദ് സ്വതന്ത്രൻ 28,055 അവലംബം
എ.എ. മണവാളൻ ഇംഗ്ലീഷ് വിലാസം https://ml.wikipedia.org/wiki/A.
A._Manavalan
2011-ലെ സാഹിത്യത്തിനുള്ള സരസ്വതി സമ്മാനം നേടിയ തമിഴ് എഴുത്തുകാരനാണ് ഡോ. എ.എ. മണവാളൻ .
(ജനനം :1937) ജീവിതരേഖ
1937-ൽ ജനിച്ച മണവാളൻ മദ്രാസ് സർവകലാശാലാ തമിഴ് വിഭാഗം തലവനായാണ് വിരമിച്ചത്.
2005-ൽ പ്രസിദ്ധീകരിച്ച 'രാമ കഥയും രാമായണങ്ങളും' എന്ന കൃതിയാണ് പുരസ്‌കാരം നേടിക്കൊടുത്തത്.
2001-2010 കാലയളവിൽ 22 ഇന്ത്യൻഭാഷകളിൽ പ്രസിദ്ധീകരിച്ച സാഹിത്യകൃതികളിൽനിന്നാണ് ഇത് തിരഞ്ഞെടുത്തതെന്ന് അവാർഡ് സമിതി അറിയിച്ചു.
വിവിധ ഭാഷകളിലുള്ള 48 രാമായണങ്ങളുടെ താരതമ്യപഠനമാണിത്.
അദ്ദേഹത്തിന്റെ രചനകളിലെ മാസ്റ്റർപീസാണ് രാമകഥയും രാമായണങ്ങളും.
എ.എ. മിൽനെ
അലൻ അലക്സാണ്ടർ മിൽനെ (/ˈmɪln/; ജീവിതകാലം: 18 ജനുവരി 1882 മുതൽ 31 ജനുവരി 1956 വരെ) ഒരു ഇംഗ്ലീഷ് എഴുത്തുകാരനായിരുന്നു.
അദ്ദേഹത്തിന്റെ ഏറ്റവും അറിയപ്പെടുന്ന പുസ്തകം ടെഡി ബിയർ കഥാപാത്രമായി വരുന്ന “വിന്നീ-ദ-പൂഹ്” ആണ്.
ഇതുകൂടാതെ നിരവധി കാവ്യങ്ങളും സാഹിത്യ ഗ്രന്ഥങ്ങളും അദ്ദേഹം രചിച്ചിട്ടുണ്ട്.
“വിന്നീ-ദ-പൂഹ്” എന്ന ഗ്രന്ഥം ഉജ്ജ്വലവിജയം കൈവരിക്കുകയും അതിന്റെ പേരിലുള്ള പ്രശസ്തി ലഭിക്കുന്നതിനും മുമ്പുള്ള കാലത്ത് അദ്ദേഹം നാടകരചനയിലായിരുന്നു ശ്രദ്ധിച്ചിരുന്നത്.
രണ്ടു ലോകമഹായുദ്ധങ്ങളിലും അദ്ദേഹം സൈനികസേവനമനുഷ്ടിച്ചിട്ടുണ്ട്.
ഒന്നാം ലോകമഹായുദ്ധത്തിൽ ബ്രിട്ടീഷ് കരസേനയിലും രണ്ടാംലോകമഹായുദ്ധത്തിൽ ബ്രിട്ടീഷ്‍ ഹോം ഗാർഡിൽ ക്യാപ്റ്റനായുമാണ് സേവനം ചെയ്തിരുന്നത്.
അലൻ അലക്സാണ്ടർ‌ മിൽനെ, ലണ്ടനിലെ കിൽബേണിൽ ജമയ്ക്കയിൽ ജനിച്ച ജോൺ വൈൻ മിൽനെയുടെയും അദ്ദേഹത്തിൻറെ പത്നി സാറാ മേരീ മിൽനേയുടെയും പുത്രനായി  ജനിച്ചു.
അദ്ദേഹത്തിൻറെ പിതാവ് കിൽബേണിൽ നടത്തിയിരുന്ന  ഒരു ചെറിയ പൊതുവിദ്യാലയമായ ഹെൻലി ഹൌസ് സ്കൂളിലാണ് പ്രാഥമികവിദ്യാഭ്യാസം നടത്തിയത്.
ആ സ്കൂളിൽ അദ്ദേഹത്തിൻറെ ഒരു അദ്ധ്യാപകനായിരുന്നു പ്രശസ്ത സാഹിത്യകാരനായിരുന്ന എച്ച്.ജി. വെൽസ്.
1889-90 കാലഘട്ടത്തിൽ അവിടെ അദ്ധ്യാപകനായിരുന്നു അദ്ദേഹം.
ഉപരിപഠനം നടത്തിയത് വെസ്റ്റ്മിനിസ്റ്റർ സ്കൂളിലും കേംബ്രിഡ്ജിലെ ട്രിനിറ്റി കോളജിലുമായിരുന്നു.
1903 ൽ ഗണിതശാസ്ത്രത്തിൽ അവിടെനിന്നു ബി.എ. ബിരുദം നേടി.
ഇക്കാലത്ത് ഒരു വിദ്യാർത്ഥിമാഗസിനായ “Granta” അദ്ദേഹം എഡിറ്റ് ചെയ്യുകയും അതിൽ എഴുതുകയും ചെയ്തിരുന്നു.
മിൽനെയുടെ എഴുത്തുകൾ ബ്രിട്ടീഷ് ഹാസ് മാഗസിനായ “Punch”, ൽ പ്രത്യക്ഷപ്പെടാറുണ്ടായിരുന്നു.
പിന്നീട് ഈ മാഗസിനോടൊപ്പം ചേർന്നു പ്രവർത്തിക്കുകയും ഒരു അസിസ്റ്റൻറ് എഡിറ്ററായി സേവനം നടത്തുകയും ചെയ്തിരുന്നു.
അദ്ദേഹം “Allahakbarries” എന്ന പേരിലുണ്ടായിരുന്ന അമച്വർ ഇംഗ്ലീഷ്‍ ക്രിക്കറ്റ് ടീമിൽ സമകാലിക എഴുത്തുകാരായ ജെ.എം. ബാരീ, ആർതർ കോനൻ ഡോയൽ എന്നിവർക്കൊപ്പം കളിച്ചിരുന്നു.
അവലംബം ↑ ↑ "Oxford Dictionary of National Biography" ↑ ↑ ↑ ↑ "What is the connection between Peter Pan, Sherlock Holmes, Winnie the Pooh and the noble sport of cricket?
Retrieved 25 November 2014
എ.എ. റഹീം ഇംഗ്ലീഷ് വിലാസം https://ml.wikipedia.org/wiki/A.
A._Rahim
മുൻ കേന്ദ്രമന്ത്രി, മേഘാലയയുടെ ഗവർണർ, കേരള നിയമസഭാംഗം എന്നീ നിലകളിൽ പ്രവർത്തിച്ച ഒരു കോൺഗ്രസ് നേതാവായിരുന്നു അബൂബക്കർ അബ്ദുൽ റഹീം എന്ന എ.എ. റഹീം (07 ഫെബ്രുവരി 1920 - 31 ഓഗസ്റ്റ് 1995).
ഒന്ന് , രണ്ട്, നാല്, അഞ്ച് എന്നീ കേരള നിയമസഭകളിലും , ഏഴാം ലോക്സഭയിലും അംഗമായിരുന്ന ഇദ്ദേഹം 1955 മുതൽ 1956 വരെ തിരുക്കൊച്ചി നിയമസഭയിലെ കൃഷി , ആരോഗ്യം , വ്യവസായം എന്നീ വകുപ്പുകളുടെ ചുമതലയുള്ള ഒരു മന്ത്രിയും ആയിരുന്നു.
1920 ഫെബ്രുവരി 7ന് ജനിച്ചു.
അബൂബക്കർ കുഞ്ഞ് എന്നായിരുന്നു പിതാവിന്റെ പേര്.
1982-84 വരെ കേന്ദ്രമന്ത്രിസഭയിലെ വിദേശകാര്യമന്ത്രിയുമായിരുന്നു എ.എ. റഹീം.
1954 മുതൽ 1956 വരെ തിരു-ക്കൊച്ചി നിയമസഭാംഗമായിരുന്ന എ.എ. റഹീം ഒന്നും രണ്ടും കേരളാ നിയമസഭകളിൽ കൊല്ലം നിയോജകമണ്ഡലത്തിൽ നിന്നും, നാലും അഞ്ചും നിയമസഭകളിൽ കുണ്ടറ നിയോജകമണ്ഡലത്തിൽ നിന്നുമാണ് കേരളനിയമസഭയിലേക്കെത്തിയത്.
ചിറയീൻകീഴ് ലോക്സഭാ മണ്ഡലത്തേയാണ് ഏഴാം ലോക്‌സഭയിൽ ഇദ്ദേഹം പ്രതിനിധീകരിച്ചത്.
1979 മുതൽ 1981 വരെ പബ്ലിക് അക്കൗൺറ്റ് കമ്മിറ്റി ചെയർമാൻ, 1972 മുതൽ 1973 വരെ എസ്റ്റിമേറ്റ് കമ്മിറ്റി ചെയർമാൻ എന്നീ ചുമതലകൾ വഹിച്ചിട്ടുണ്ട്.
നിയമസഭയിൽ കോൺഗ്രസ് പാർട്ടിയുടെ ഉപനേതാവ്, എ.ഐ.സി.സി. അംഗം, കൊച്ചിൻ സർവകലാശാല സെനറ്റംഗം, കേന്ദ്ര സംസ്ഥാന വഖഫ് ബോർഡിലെ അംഗം, കെ.പി.സി.സി. വൈസ് പ്രസിഡന്റ്, ടി.കെ.എം. കോളേജ് ഡയറക്ടർബോർഡ് ചെയർമാൻ, എന്നീ നിലകളിൽ ഇദ്ദേഹം പ്രവർത്തിച്ചിരുന്നു.
പ്രഭാതം ദിനപത്രത്തിന്റെ മുഖ്യ എഡിറ്ററുമായിരുന്നു എ.എ. റഹീം.
കൊല്ലം കല്ലുംതാഴത്ത് സ്ഥിതിചെയ്യുന്ന ഫാത്തിമകോളേജ് ഓഫ് ഫാർമസി സ്ഥാപകനുമാണ്.
എ.എം. ആരിഫ് ഇംഗ്ലീഷ് വിലാസം https://ml.wikipedia.org/wiki/A.
M._Ariff
അഡ്വക്കേറ്റ് എ. എം. ആരിഫ് ആലപ്പുഴ മുൻ ലോകസഭാംഗമാണ്.
2006 മുതൽ ആലപ്പുഴ ജില്ലയിലെ അരൂർ നിയമസഭാമണ്ഡലത്തിൽ നിന്നുള്ള കേരള നിയമസഭാംഗമായിരുന്നു.
നിലവിൽ ലോകസഭ അംഗമാണ്.
ഇടതുപക്ഷ ജനാധിപത്യ മുന്നണി പ്രതിനിധിയായ ആരിഫ് 2016ലെ കേരള നിയമസഭാതിരഞ്ഞെടുപ്പിൽ ഏറ്റവും കൂടുതൽ വോട്ട് നേടിയ   സ്ഥാനാർത്ഥികളിൽ മൂന്നാം സ്ഥാനത്താണ്.
2006ൽ കൃഷി മന്ത്രിയായിരുന്ന കെ. ആർ. ഗൗരിയമ്മയെ പരാജയപ്പെടുത്തി കേരള നിയമസഭാംഗമായ എ.എം. ആരിഫ് 2019 ഏപ്രിലിൽ നടക്കുന്ന 17ാമത് ലോകസഭാ തിരഞ്ഞെടുപ്പിൽ ആലപ്പുഴ ലോകസഭാ മണ്ഡലത്തിൽ നിന്നും ഷാനിമോൾ ഉസ്മാനെ പരാജയപ്പെടുത്തി വിജയിച്ചു.
2017ൽ  ഇന്ത്യയിലെ ഏറ്റവും മികച്ച നിയമസഭാ സാമാജികനുള്ള കാശ്മീർ ടു കേരള സോഷ്യൽ ഫൗണ്ടേഷൻ അവാർഡ് നേടി.
നിലവിൽ സി.പി.എം. ആലപ്പുഴ ജില്ലാ കമ്മിറ്റി അംഗമാണ്.
പോലീസ് ഉദ്യോഗസ്ഥനായിരുന്ന അബ്ദുൾ മജീദിന്റെയും നബീസ(തങ്കമ്മ)യുടെയും മൂന്നു മക്കളിൽ മൂത്തമകനായ ആരിഫ് 1964 മെയ് 24ന് ആലപ്പുഴ ജില്ലയിൽ ജനിച്ചു.
ആലപ്പുഴ വൈ.എം.സി.എ. എൽ.പി. സ്‌കൂൾ, ആലപ്പുഴ ലിയോ തേർട്ടീൻത് സ്‌കൂൾ, കുത്തിയതോട് ഇ.
കെ. യൂണിയൻ സ്‌കൂൾ എന്നിവിടങ്ങളിലായി സ്‌കൂൾ പഠനവും ആലപ്പുഴ എസ്.ഡി. കോളേജിൽ പ്രീഡിഗ്രിയും ചേർത്തല എസ്. എൻ. കോളേജിൽ ബി.എസ്.സി.യും പൂർത്തിയാക്കി.
തിരുവനന്തപുരം ലോ അക്കാദമി ലോ കോളേജിൽ നിന്ന് നിയമബിരുദം നേടിയ എ. എം. ആരിഫ് ചേർത്തല കോടതിയിൽ അഭിഭാഷകനായും സേവനമനുഷ്ഠിച്ചു.
ആരിഫിന്റെ ഭാര്യ ഡോ. ഷഹനാസ് ആലപ്പുഴയിലും എറണാകുളത്തും ഒബീസിറ്റി ആൻഡ് വെയിറ്റ് മാനേജ്‌മെന്റ് ക്ലിനിക് നടത്തുന്നു.
ബികോം പഠനം പൂർത്തിയാക്കിയ സൽമാനും  വിദ്യാർത്ഥിനിയായ റിസ്വാനയുമാണ് മക്കൾ.
ബി. എസ്.സി. സുവോളജി പഠനകാലത്ത് ചേർത്തല എസ്.എൻ കോളേജിലെ എസ്.എഫ്.ഐ. യിലൂടെ രാഷ്ട്രീയ ജീവിതത്തിന് തുടക്കം കുറിച്ചു.
കോളേജ് യൂണിയൻ മാഗസിൻ എഡിറ്ററായും ചെയർമാനായും തിരഞ്ഞെടുക്കപ്പെട്ടു.
ഗുരുനിത്യചൈതന്യയതി , ബിഷപ് പൗലോസ് മാർ പൗലോസ് തുടങ്ങിയ പ്രശസ്ത വ്യക്തികളെ പങ്കെടുപ്പിച്ച് ആരിഫ് കലാലയ യൂണിയൻ പ്രവർത്തനം ശ്രദ്ധേയമാക്കി.
എസ്. എഫ്. ഐ. മാരാരിക്കുളം ഉപഭാരവാഹി, ചേർത്തല ഏരിയ സെക്രട്ടറി, പ്രസിഡന്റ്, ആലപ്പുഴ ജില്ലാ വൈസ് പ്രസിഡന്റ്, സെക്രട്ടറി തുടങ്ങിയ ചുമതലകളും വഹിച്ചു.
എസ്.എഫ്.ഐ സംസ്ഥാന കമ്മിറ്റിയംഗം, ഡിവൈഎഫ്‌ഐ സംസ്ഥാന കമ്മിറ്റിയംഗം എന്നീ നിലകളിലും പ്രവർത്തിച്ചു.
എസ്.എൻ. കോളേജ് പഠനകാലത്ത് പോലീസ് ക്വാർട്ടേഴ്‌സിൽ താമസിച്ചുകൊണ്ട് ആരിഫ് രാഷ്ട്രീയ പ്രവർത്തനം നടത്തിയതിന്റെ പേരിൽ പോലീസ് ഉദ്യോഗസ്ഥനായിരുന്ന ആരിഫിന്റെ പിതാവിനെ ചേർത്തലയിൽ നിന്നും കൈനകരിയ്ക്കു സ്ഥലം മാറ്റി.
തുടർന്ന് ആരിഫിനെയും കുടുംബത്തെയും ക്വാർട്ടേഴ്‌സിൽ നിന്നും എസ്.പി.യുടെ ഉത്തരവ് പ്രകാരം ഇറക്കിവിട്ടു.
തിരുവനന്തപുരം ലോ അക്കാഡമി ലോ കോളേജിൽ ഒന്നാം വർഷ നിയമ വിദ്യാർത്ഥി ആയിരിക്കുമ്പോൾ ആലപ്പുഴ ജില്ലാ കൗൺസിൽ പ്രതിനിധിയായി തിരഞ്ഞെടുക്കപ്പെട്ടു.